Odense Adresse-Contoirs Efterretninger, 1845-09-08
J sidste Tirsdagsnummer af "Fædrelandet" findes følgende Artikkel: "J vort No. 1879 have vi meddeelt en Skrivelse fra Justitsraad Reiersen, hvorved det communiceredes dette Blads daværende Redacteur Hr. Gjødwad, at Cancelliet under 3 Mai d. A. ved et ad mandatum udfærdiget allerhøieste Rescript til LandsOver- samt Hof- og Stadsretten havde beordret en Pressesag anlagt imod ham paa Grund af 2 i vort beslaglagte 1876 meddeelte Artikler, hvoraf den ene indeholdt en Polemik mod Kieler Correspondenzblatt, og den anden omhandlede det af Magistraten i Aabenraa til Sømand B. Møller udstædte ulovlige Borgerbrev, hvori Sidstnævnte erklæres for, öniglich danischer undherzoglich schleswigholsteinischer Unterthan." Overeensstemmelse med Cancelliets Ordre beskikkede Hof og Stadsretten under 6 Mai Actor i Sagen, men Hr. Gjødwad har desuagtet den Dag idag, altsaa over et Fjerdingaar efter Cancellieresolutionen, endnu ikke modtaget enten Stævning eller nogensomhelst Underretning om Sagens videre Gang. Dette har foranlediget ham til i saa Henseende at søge Oplysning, og han har da erfaret Følgende. Samtidig med at Cancelliet tilskrev Hof= og Stadsretten om Sagens Anlæg, underrettede det tillige Retten om, at det havde tilstillet det slesvig-holsteen lauenborgske Cancelli en Afskrift af den Artikel, der omhandlede Borgerbrevet i Aabenraa, for at foranledige Sagens Sammenhæng oplyst, hvornæst Collegiet lovede, til Brug under Pressesagen, til Retten at fremsende de reqvirerede Oplysninger. Denne Cancelliskrivelse bevirkede, at den i Sagen beskikkede Actor, Procurator Ring, henstillede til Retten, om ikke Deductionen af Sagen maatte stilles i Bero, indtil han havde erholdt de hertil lovede Oplysninger, hvorefter Retten under 10 Mai resolverede, at dersom Procurator Ring, ikke maatte kunde deducere Sagen uden disse, var det en Selvfølge, at han maatte oppebie Modtagelsen af dem. Derefter har Sagen henligget indtil det kongelige danske Cancelli nu omsider ved Skrivelse af 22 August har tilmeldt Hof- og Statsretten, at Collegiet af det slesvig-holsteen lauenborgske Cancelli er bleven underrettet om, at det af en fra Magistraten i Aabenraa indhentet Erklæring fremgaaer, at bemeldte Magistrat har foretaget sig en uhjemlet Forandring, i den hidtil brugelige Affattelse af Borgerbreve, navnlig med Hensyn til Betegnelsen af det undersaatlige Forhold, samt at Hs. Majestæt derefter ved et Reskript af 25 Juli d. A. har resolveret, at der i denne Anledning skal tilkjendegives nævnte Magistrat Hs. Majestæts allerhøieste Mishag" for at have tilsidesat de samme paaliggende Øvrighedspligter m.m. Ligesom det vistnok havde været ønskeligt, at det kgl. danske Cancelli havde søgt den nu tilveiebragte Oplysning, inden det besluttede justitia liter at tiltale Hr. Gjødwad for den paagieldende Artikel, saaledes maa det nu, – efter at det har viist sig, at Artiklen er fuldkommen factisk rigtig, og efter at Hs. Majestæt har udtalt sin allerhøieste Misbilligelse af det samme Factum, hvorover der i "Fædrelandet" først er ført Anke - ansees stemmende baade med Retfærdighedens Fordringer og Hs. Majestæts Villie, at den tidligere beordrede Tiltale mod Hr. Gjødwad, forsaavidt denne Artikel angaaer, bortfalder. Skulde dette ikke skee, og skulde det Hr. Gjødwad aldeles utilregnelige Ophold, Sagen har lidt, muligen have til Følge, denne nu skulde gaae over fra Hof= og Stadsretten til den senere oprettede Kjøbenhavns Criminal= og Politiret og tages under Paakiendelse af denne, da forbeholder Hr. Gjødwad sig naturligviis at protestere derimod."Med Gaarsposten ankom hertil Odense det frigivne No. 226, selve No. 259 og et Tillæg til samme Nummer af Corfaren.